Vi faldt for lejligheden bl.a. fordi den har den store, dejlige terrasse og fordi indretningen med 2 soveværelser, stue, køkken og badeværelse tiltalte os. Og vi blev ikke skuffet! Alt var som forventet: Nyrenoveret, ren og klar til brug, smuk indretning og god placering i byen med små, hyggelige cafeer lige uden for døren. Billederne svarer til virkeligheden!!

Vi havde inden ankomst haft kontakt med Pilar flere gange - og aftalt, at vi ville sende en sms, når vi var klar til at forlade lufthavnen. Også det fungerede! Pilar var klar til at tage imod os, gennemgå lejligheden med os og give os gode ideer til vort besøg i Barcelona, herunder en idé til en café i nabolaget til den første aften. Vi hilste så værten fra Pilar - og blev behandlet næsten som venner af huset. Vi besøgte denne café flere gange - og blev hver gang utrolig godt behandlet.

Vort hjemrejsefly blev flyttet fra en eftermiddagsafgang til en aftenafgang. Det var ikke noget problem,da lejligheden ikke var udlejet fra afrejsedagen - Vi kunne bare lade vore kufferter stå, og så aflevere nøglerne på et aftalt sted.

Vi kan kun give vort ophold topkarakter og anbefale den til andre. Vi havde fra første henvendelse god skriftlig kontakt med Pilar, og vi havde en rigtig god personlig kontakt ved overtagelsen af lejligheden.

Tak til Pilar for nogle fantastiske rammer for vort ophold i Barcelona.